Larissa Savankova
Larissa Savankova (sündinud 12. augustil 1965 Penzas) on Eesti näitleja. Larissa Savankova lõpetas 1982. aastal Kuznetskis keskkooli saksa keele eriklassis ja 1986. aastal Voroneži Riikliku Kunstide Instituudi näitleja erialal. Larissa Savankova on alates 1.jaanuar 1987. aastast Eestis Vene Teatri näitleja. Ta on mänginud enam kui 60 lavastuses, mitmes filmis ja teleseriaalis. Samuti on ta esinenud tantsijana, töötanud aegajalt tantsu- ja lavaliikumise õpetajana Šveitsis, Rootsis ja Itaalias ning Paula Mannekeenide Koolis ja Fouettè Balletikoolis. 2015. aastal asutas Larissa Savankova heategevusfondi Artalliance MTÜ, mille tegevus on suunatud puuetega ja arengupuudega laste loomingulise potentsiaali loomiseks, arendamiseks ja toetamiseks. 8.mai 2016. aastal korraldas Larissa Savankova esimese heategevusliku kontserdi "Ema kinkis elu" Vene Draamateatris, kus esinesid Vene Draamateatri näitlejad, laste kollektiivid ja erivajadustega lapsed. Kogu tulu annetati erivajadustega lastele. Nüüdseks on seda kontserdit korraldatud iga aasta ning aidatud mitmeid lapsi ja peresid annetustega. 2022. aastal valmis Eesti Televisioonis Larissa Savankovast telesaade "Heateod", kus räägitakse tema tegevusest puuetega ja arengupuudega laste abistamisest.